PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

Nr. 18274/20.03.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte formulează următorul:

**RAPORT DE SPECIALITATE**

pentru modificarea Anexei 1 la H.C. L. nr. 292/28.09.2023 privind aprobarea „Planului de Mobilitate Urbană Durabilă al Municipiului Satu Mare”

Abordarea dezvoltării urbane durabile, prevăzută la art. 7 din Regulamentul (UE) nr. 1301/2013, este implementată în România prin intermediul Programului Operaţional Regional 2021-2027. Având în vedere faptul că în actuala perioadă de programare, în acord cu prevederile condiţiilor generale şi specifice din ghidurile de finanţare, una dintre condiţiile pentru accesarea de fonduri comunitare nerambursabile în cadrul POR 2021-2027 este aceea ca proiectele propuse de către municipalităţi să fi fost incluse într-un plan de mobilitate urbană durabilă, UAT Municipiul Satu Mare a pus în consultare publică „Planul de Mobilitate Urbană Durabilă al Municipiului Satu Mare”.

În procesul de elaborare a acestei documentaţii s-a respectat conţinutul-cadru prezentat în articolele 15 şi 16 din Normele metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, aprobate prin Ordinul MDRAP nr. 233/2016, precum şi ale anexei care prezintă structura detaliată a Planului de Mobilitate Urbană Durabilă.

Elaborarea şi implementarea planului de mobilitate urbană urmează să asigure satisfacerea unor cerinţe şi nevoi de utilitate publică ale comunităţii locale în domeniul mobilităţii şi transportului urban, deplasarea fără expunere la riscuri personale majore, îmbunătăţirea continuă a mobilităţii şi calităţii vieţii cetăţenilor.

In urma modificării unor ghiduri specifice pentru proiectele POR din perioada de programare 2021-2027 a devenit necesară actualizarea documentului strategic cu titlul „Planul de Mobilitate Urbană Durabilă al Municipiului Satu Mare”.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Serviciul Scriere, Implementare şi Monitorizare Proiecte

Şef serviciu

Dr. Sveda Andrea